Vas Orchoënse
Vas Orchoënse, haud dissimiliter linguis vernacularibus appellatum, est vas monumentale alabastro millennio IV a.C.n. sculptum, fere omne in fragmentis servatum, in ruinis templi Inanna urbis Orchoae anno 1933/1934 ab archaeologis Germanis repertum et mox restitutum. Exemplar tunc factum hodie Berolini in museo Pergameno ostentatur. Vas originale ad Museum Iracense Bagdatense pertinet, siglo IM 19606. Inde anno 2003 surreptum est et mox restitutum sed damnis aliquibus affectum.